# Fòrum Espanyol de la Família

El Fòrum Espanyol de la Família (en castellà Foro Español de la Familia; FEF) és una associació paraigua antiavortista i antigai espanyola que reuneix associons ultraconservadors.
Junts amb el Partit Popular i els bisbes espanyols han mobilitzat el 2005 per a manifestar contra el matrimoni per a tots, que consideren com un atac contra la «família cristiana». Pretenien en aquesta època que «Tota la societat clama que la llei no és necessària, ni convenient i és una llei que ha creat crispació en la societat.» El 2009 van mobilitzar a Barcelona cinc-cents persones contra el matimoni homosexual. El president de la secció de Menorca, Antoni Camps, pretenia el 2019 que l'homosexualitat era «una malaltia que pot curar-se». També actuen contra la igualtat lingüística i col·laboren amb organismes extremistes espanyols com ara Hablamos Español contra la normalització lingüística.
Són associacions que defensen el concepte de família heterosexual amb objectiu de procreació segons la definició restrictiva de l'Església Catòlica. De 2007 a 2015 era presidit per Benigno Blanco, exsecretari d'Estat dels governs de José María Aznar, i vicepresident de l'associació Red Madre, que defineix l'avortament com el «gran drama de la nostra època». El 2015, el madrileny Mariano Calabuig n'era el president, que el 2019 s'ha afiliat al partit d'ultradreta Vox.
El 2017 el Fòrum va entrar en una crisi i Calabuig, l'Associación Catòlica de Propagandistas (ACdP), Concapa i Fepace van abandonar l'associació. Es va elegir Ignacio García Julià com a president, catedràtic de la Universitat privada Francisco de Vitoria i defensor de pregar el rosari en família cada dia. D'aleshores ençà, el fòrum té una existència més aviat discreta.

## Referències

* ↑ Pérez, Moisés. «Les cares valencianes de la ultradreta Vox». El Temps, 14-06-2023. [Consulta: 12 gener 2024].
* ↑ Arroyo, Marta «Una multitud pide que se retire la ley del matrimoniohomosexual» (en castellà). El Mundo, 20-06-2005.
* ↑ «El Fòrum de la Família assegura que el Congrés "ha aprovat una llei injusta que el Govern s'ha encabotat a imposar"». VilaWeb, 30-06-2005. [Consulta: 12 gener 2024].
* ↑ «Mig miler de persones es concentren a Barcelona en contra dels matrimonis homosexuals». 324cat. CCMA, 04-12-2019. [Consulta: 12 gener 2024].
* ↑ Martín, Ivan. «Antoni Camps, el diputat que creu que l'homosexualitat es pot curar». Ara Balears, 26-02-2019. [Consulta: 12 gener 2024].
* ↑ Pérez, Moisés «La teranyina de l'extremisme espanyolista contra la igualtat lingüística». El Temps, 25-05-2021.
* ↑ mortensen. «Benigno Blanco, president del Fòrum Espanyol de la Família, defineix l'avortament com "el gran drama de la nostra època"». Ràdio Estel, 06-03-2015. [Consulta: 12 gener 2024].
* ↑ «Calabuig, ex presidente del Foro de la Familia y en las listas de VOX: "No estoy de acuerdo con el autobús de HazteOir"» (en castellà). Religión Confidencial, 26-04-2019. [Consulta: 12 gener 2024].
* ↑ Marquez, Cristina «El Foro de la Familia se desintegra: Calabuig, ACdP, Concapa y Fomento abandonan la junta». Infovaticana, 24-10-2017.
* ↑ ««El activismo por sí solo te puede hacer olvidar a Dios» – Ignacio García Juliá» (en castellà). Mater Mundi TV, 25-03-2022. [Consulta: 12 gener 2024].

## Enllaços externs

* Fòrum Espanyol de la Família - Lloc web oficial